“Pūču nakts”

**Nolikums**

**Organizatori:** Ogres jauniešu iniciatīvas centra “Burziņš” jaunieši sadarbībā ar Ogres novada pašvaldību un tajā esošajām institūcijām.

**Vieta:** Ogres pilsēta, starts un finišs – Ogres novada Kultūras centrā, Brīvības ielā 15.

**Laiks:** 2016. gada 4. novembris.

**Mērķi:**

* Iepazīstināt dalībniekus ar Ogres pilsētā esošo institūciju darba specifiku.
* Veicināt pilsētas iedzīvotājus iesaistīties dažādās veselīga dzīvesveida aktivitātes.
* Popularizēt aktīvu un videi draudzīgu dzīvesveidu.
* Pārbaudīt sevi dažādos uzdevumos un attīstīt prasmi strādāt komandā.

**Vispārējā informācija:**

* Sacensības notiek 4. novembrī.
* Pieteikšanās notiek līdz 2. novembrim gan elektroniski, piesakoties saitē, gan klātienē aizpildot anketu (pielikums Nr. 1 zemāk) un nododot Ogres novada Bērnu un jauniešu centrā (Brīvības ielā 15).
* Komandu reģistrācija pie Ogres novada Kultūras centra no plkst. 18.00 līdz 18.30.
* Sacensību sākums plkst. 18:30.
* Apbalvošana plkst. 23:30 – 24:00.

**Komandu nosacījumi:**

* Komandā piedalās **5 dalībnieki.**
* Dalībnieku vecums, sākot ar **14 gadu vecumu** (ģimeņu komandās var piedalīties bērni no 12 gadiem).
* **Nepilngadīgiem dalībniekiem** jāsniedz rakstiska vecāku atļauja (pielikums Nr. 2 zemāk).
* Dalībniekiem līdz 15 gadu vecumam obligāti jābūt vismaz vienam(-ai) pilngadīgam(-ai) dalībniekam(-cei) vai līdzgājējam.
* Komandu dalībniekiem jabūt vienojošam elementam, kas raksturo komandu.
* Reģistrācijas laikā komandas dalībnieki parakstās par drošības noteikumu ievērošanu pilsētā, uzņemoties atbildību sacensību norises laikā.
* Katram komandas dalībniekam jabūt atstarotājam, komandas kapteinim atstarošanas vestei.

**Sacensību norise:**

* Komandas sāk startēt divās grupās plkst. 18:40 un 18:50.
* Komanda dodas uz kontrolpunktiem sākot no pirmā ejot pēc kārtas.
* Orientējoties pēc kartes, komanda meklē visus kontrolpunktus Ogres pilsētas teritorijā.
* Komanda pārvietojas kājām, neizmantojot transportu, virzās visi kopā, ievērojot ceļu satiksmes noteikumus.
* Katrā kontrolpunktā komanda kopā veic konkrētu uzdevumu, par to saņemot vērtējumu no tiesnešiem.
* Katra kontrolpunkta uzdevuma veikšanai tiek dots kontrollaiks (līdz 10 min.) atkarībā no kotrolpunktā paredzētā uzdevuma.
* Izpildot uzdevumu pēdējā kontrolpunktā, komanda dodas uz finišu un nodod kontrollapu informācijas punktā.
* Komandas sapulcējas plkst. 23:30 uz apbalvošanu.
* **Pasākuma koordinātoram ir tiesības pieņemt lēmumu par komandas diskvalifikāciju**, ja komandas dalībnieki atrodas alkohola vai citu vielu reibumā, uzvedas agresīvi, traucē vai apdraud citus pasākuma dalībniekus, ignorē organizatoru norādījumus, vai ar savu darbību apdraud pasākuma organizētāju reputāciju.

**Vērtēšana:**

* Katrā kontrolpuntkā tiek veikta rezultātu apkopošana, labākais rezultāts iegūst vislielāko punktu skaitu, atkarībā no rezultāta dilstošā secībā. Maksimālais punktu skaits atbilstoši pieteikušo komandu skaitam.
* Ja kontrolpunktā divām vai vairākām komandām ir vienādi rezultāti, tiek piešķirts vienāds punktu skaits.
* Par neatrastu un neizpildītu vai neapmeklētu kontrolpunktu, komandai tiek piešķirti 0 punkti.
* Kopējais vērtējums tiek sasummēts no kontrolpunktos iegūtajiem punktiem.
* Ja kopvērtējumā ir vienāds punktu skaits, tiek vērtēts savstarpējo punktu skaits kontrolpunktos.
* Katra institūcija nosaka savu simpātiju un simpātijas balvu pasniedz apbalvošanas laikā.
* Apkopojot rezultātus, tiks noteikts “Pūču nakts” uzvarētājs – lielākais punktu skaits – augstāka vieta.
* 1., 2. un 3. vieta tiek apbalvota ar medaļām, diplomiem un balvām.
* Katra komanda saņem veicināšanas balvu par piedalīšanos sacensībās.

**Komandas dalībnieku ekipējums:**

* Rudens apstākļiem piemērots apģerbs un apavi.
* Lukturītis. 1gb.
* Lietusmēteļi, ja ir lietains laiks.
* Mobīlais tālrunis saziņai ar organizatoriem (šis tālruņa nr. norādīts pielikuma anketā).
* Katram dalībniekam atstarotājs, komandas kapteinim – atstarojošā veste (visai komandai var būt atstarojošās vestes).

**Sacensību norises programma:**

|  |  |
| --- | --- |
| 18:00 – 18:30 | Komadu ierašanās reģistrācijā. |
| 18:30 – 18:40 | Sacensību atklāšana, instruktāža par sacensību noteikumiem. |
| 18:40 | Starts 1. komandu grupai. |
| 18:50 | Starts 2. komandu grupai. |
| 23:00 | Distances slēgšana. |
| 23:30 | Apbalvošana. |
|  |  |
| 21:00 – 23:00 | Zupa, tēja/kafija (Ogres novada Kultūras centra vasaras dārzā. |

**Dalībnieku ievērībai:**

**Finišā būs pieejama zupa vai silta tēja.**

**Dzīvosim veselīgi, tāpēc alkohola un citu apreibinošu vielu lietošana aizliegta!!!**

**Jautājumu un neskaidrību gadījumā rakstiet uz e-pastu:** [onjic@ogresnovads.lv](mailto:onjic@ogresnovads.lv)

**Pielikums Nr. 1**

**Pieteikuma anketa**

|  |  |
| --- | --- |
| Komandas nosaukums: | |
| Dalībnieku vārds, uzvārds: | Vecums: |
| 1. |  |
| 2. |  |
| 3. |  |
| 4. |  |
| 5. |  |
| Komandas kapteinis: | |
| Komandas devīze: | |
| Kontaktinformācija: | |
|  | Tālrunis: |
|  | E-pasts: |
| Datums: | Komandas kapteiņa paraksts: |

Komandas savu dalību pasākumam piesaka līdz 2. novembrim, sūtot aizpildītu anketu uz e-pastu: [onjic@ogresnovads.lv](mailto:onjic@ogresnovads.lv) vai nododot Ogres novada Bērnu un jauniešu centrā (Brīvības ielā 21). Sīkāka informācija pa tālr. 25987794 vai 25132073.

**Pielikums Nr. 2**

**Vecāku atļauja**

Es ..................................... ..................................... (vārds, uzvārds) piekrītu, ka mans dēls/meita ..................................... ..................................... (vārds, uzvārds) piedalīsies piedzīvojumu sacensībās “Pūču nakts”, kas notiek š.g. 4. novembrī. Esmu iepazinusies(-ies) ar pasākuma informāciju un noteikumiem.  
  
  
 Kontakttālrunis: ......................................................  
  
  
  
..............................(datums) ................................(paraksts)